**RAE VALLA VANEMAEALISTE NÕUKOGU KOOSOLEKU PROTOKOLL nr 9**

Rae Kultuurikeskuse kohviku ruumis

23.11.2023 kl 16.00 - 17.50

**Juhatas ja protokollis:** Agu Laius

**Osalesid:** Silva Laius, Kersti Lass, Ellen Liik, Anne-Lii Mändmets, Anne Rentel, Anu Roop, Kaia Pilvik, Kaia Talvik, Tuulike Seljamaa,Virve Sepp, Monika Uustal, Maie Vahl,Tiiu Väinsaar.

**Puudusid:** Piret Jõhvik, Enn Kesa, Kaie Otsmaa, Astra Teras,.

**Kutsutud:** Piret Kuusküll, Rae Sotsiaalkeskuse direktor; Ingrid Pakkas ja Olga Luptova – kogukonnapsühholoogid; Elis Merila.

**Päevakord**

1. Vanemaealistele info kättesaadavusest ja Rae valla kommunikatsioonitööst – Elis Merila, Rae Vallavalitsuse kommunikatsioonijuht.

2. Rae Sotsiaalkeskuse kogukonna psühholoogi teenusest – Piret Kuusküll, sotiaalkesksue direktor **Olga Luptova**ja**Ingrid Pakkas, kogukonna psühholoogid.**

3. Tagasivaade nõukogu tööle aastal 2023, Agu Laius

3. Järgmise koosoleku ajast.

**Arutelu:**

**1. Vanemaealistele info kättesaadavusest ja Rae valla kommunikatsioonitööst**

Elis Merila tutvustas valla kommunikatsioonitöö korraldust ja oma tööülesandeid (tutvustuse slaidid lisatud). Lisas, et vallavalitsusse tuleb tööle ka infojuht, mis muudab teavitamise töö paremaks.

Toimus arutelu, toodi esile:  
- Rae Sõnumites on rubriigid kultuur, sport, haridus, kogukondlik teema, ….  Tundub, et on spordileht. Vanemaealistel on sealt vähe lugeda. Vanemaealiste teemasid vähe, samas on Rae Sõnumid vanemaealiste jaoks ainuke infoallikas.  
Elis Merila: Sel aastal ajalehte uuendatakse, saab olema keskkonnasäästlikumal paberil, muutub ka struktuur.   
Leiti vajalik olevat, et üks A4 lk oleks sotsiaalteemadega sisustada, sh vanemaealiste teemad.

Regulaarselt võiks vallaealanikke teavitada hooldekodu rajamise käigust valda.

Oluliseks peeti vanemaealistele oluliste määruste inimkeeli tutvustamist Rae Sõnumites.

Selgitamist vajavad näiteks ka hinnamuutused, konkreetselt ujulas pensionäridele hinnatõus väga suures ulatuses.

Peeti oluliseks, et kuskil ühes kohas oleks info vallas teenuste pakkumisest. Leiti, et sellega võiks tegeleda valla ettevõtjate liit.

**Otsustati:** Jätkata koostööd arutelu käigus esile toodud teemade osas ja arutada info leviku teemat mingi aja pärast uuesti.

**2. Rae Sotsiaalkeskuse kogukonna psühholoogi teenusest**

Piret Kuusküll, Olga Luptva ja Ingrid Pakkas tutvustasid vallas äsja käivitunud kogukonnapsühholoogi teenust. Olga töötab Jüri Tervisekeskuses, Ingrid kuni mai kuuni veebi vahendusel (tutvustuse slaidid lisatud). Seejärel hakkab Ingrid kliente vastu võtma Rae Sotsiaalkeskuse nõustamisruumis.  
Soovitati kuni Ingridi Eestisse tulemiseni sisustada sotsiaalkeskuse nõustamisruumis arvuti ja juhendaja, et korraldada teenust veebi vahendusel, kui inimesele ei ole endal arvutit ega oskusi.  
Teenuse järele on suur huvi ja vajadus. Teenuse hind 1 tund – 15 eurot, tasumine Rae vallalt saadud arve alusel.

Kontaktid:

Olga Luptova: etteregistreerimisega [www.rae.ee/kogukonna-psuhholoog](http://www.rae.ee/kogukonna-psuhholoog) või telefonil 58233930.  
Ingrid Pakkas vastuvõtt on VIRTUAALNE. Etteregistreerimisega www.rae.ee/kogukonna-psuhholoog või emailil [ingrid.pakkas@raesotsiaalkeskus.ee](mailto:ingrid.pakkas@raesotsiaalkeskus.ee)

Kaia Talvik: vallas on loomisel vaimse tervise võrgustik. Selles osaleb ka Peaasjad MTÜ.

**Otsustati**: võtta teenuse tutvustus teadmiseks ja teavitada oma kogukonda sellest.

**3. Tagasivaade nõukogu tööle aastal 2023**

Agu Laius esitas ülevaate valla vanemaealsite nõukogu tööst ja saavutustest2023. aastal.

Toimus 7 koosolekut, kus arutasime:

* Ühiskondliku transpordi korraldusest vallas.   
  Muudeti mõne bussiliini marsruuti ja Pildiküla sai endale sobiva bussipeatuse. Liini 121 pikendamine Pajupeani jäi saavutamata, põhjendati ressursi nappimisega.
* Lumekoristuse teema:  
  Vanemaealiste nõukogu liikmed kinnitasid, et 2023/2024 talveperioodil on lumekoristus toimunud varasemaga võrreldes oluliselt paremini.
* Sotsiaaltoetustest vallas 2023 ja arutelu muudatusettepanekute osas.  
  Vallavalitsus ei toetanud vanemaealiste nõukogu ettepanekut eraldada hambaravi. Ja ravimitoetus kaheks eraldi toetuseliigiks ega ka toetada eakaid alates 80. sünnipäevast.
* Sotsiaalhoolekandest vallas tulenevalt reformi käivitumisest, hooldekodukohtadest vallas.   
  Saime mitmel korral ülevaate, kuidas toimub hooldereform vallas. Tegime mitmel korral päringu, et saada teavet valda hooldekodu ehitamise kohta. Saadud info on olnud vastuoluline.
* Arutelu Rae valla eakate liinide käivitamise kalkulatsioonide ja võimalike lahenduste osas.  
  Tegime koostööd vallavalitsusega ja küsisime kalkulatsiooni eakate liini käivitamise kohta koolibussi ringide vahepeal. Eakate liini Aruvalla - Jüri ei õnnestunud kahjuks ka mitte katseliselt käima saada. Jällegi põhjuseks vahendite vähesus eelarves.
* Sooja hinna kujunemisest ELVESO kaugküttepiirkondades. Indrek Metusa, ELVESO juhatuse liige.  
  Saime ülevaate kuidas kujuneb sooja hind valla ELVESO kaugküttepiirkondades. See muutub vastavalt konkurentsiameti otsutatule.
* Vallavolikogu sotsiaal- ja tervishoiukomisjoni tööst. Helen Kübar, volikogus sotsiaal- ja tervishoiukomisjoni esimees.
* Muudatustest toiduabi andmisel Rae vallas Rimi toidukaarti abil. Maile Kubjas, sotsiaalameti juhataja.  
  Saime mitmel korral selgitusi, kuidas rakendub toiduabi ümberkorraldamine Rimi kaartide kaudu vallas.
* Vallas kergliiklusteede ehitamisest 2023. ja 2024. aastal ning samuti kergliiklusteede äärde ning mujale, kus inimesed kõnnivad, pinkide paigaldamise plaanidest.  
  Saime üldise ülevaate, kuid ei saanud kindlust tõstatatud probleemide (täiendavad pingid vanemaealistele olulistesse kohtadesse) lahendamise kohta. Küll aga rekonstrueeriti Tammiku tänava kergliiklustee Tammiku 23 ja 17 vahel ning rajatu uus tee koos kergliiklusteega Jürisse.
* Rae Kultuurikeskuse ülevaade vanemaealistele korraldatavatest kultuuriüritustest, vaba aja veetmise võimalustest ja huviringidest Jüris ja valla kantides.
* Jüri Tervisekeskuse tööst   
  Regina Märtin, pereõde, tutvustas, kuidas töötab Jüri Tervisekeskus ja miks see vajalik on (analüüsid, uuringud ja mitmed muud teenused on võimalikud üksnes kesksues).
* Dokumendi „Vanusesõbralik Eesti. Põhimõtted“ ja nõukogu töös kasutamise arutelu.  
  Agu Laius tutvustas dokumenti „Vanusesõbralik Eesti. Põhimõtted. See on heaks aluseks ka vanemaealsite nõukogu tööle.
* Rae valla sotsiaalvaldkonna eelarvestrateegiast ja 2024. aasta eelarvest – Maile Kubjas
* Rae Sotsiaalkeskuse teenustest 2023/2024 aastal – Piret Kuusküll
* Kohtumine Rae vallavolikogu esimehe Tõnis Kõivuga valla 2024. aasta sotsiaalvaldkonna eelarvest.
* Vanemaealistele olulise Informatsiooni esitamisest valla kodulehel ja sotsiaalkeskuse kodulehel - Agu Laius

**Järgmise koosoleku ajast**.

Järgmine kohtumine toimub 28. veebruaril algusega kell 16.

Agu Laius  
(digiallkiri)